**ОПШТИНСКО ВЕЋЕ ОПШТИНЕ ГАЏИН ХАН** на основу члана 44. Закона о локалној самоуправи (Сл. Гласник РС“ бр. 129/2007 и 83/ 2014 – др. Законн), члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013),члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 51. (педесетпрвој) седници, одржаној дана 03. октобра 2017. године, **доноси**

**РЕШЕЊЕ О ОБРАЗОВАЊУ**

**САВЕТОДАВНО СТРУНОГ ТЕЛА ЗА ДОБРО УПРАВЉАЊЕ У ОПШТИНИ Гаџин Хан**

Образује се саветодавно-стручно тело за добро управљање у општини Гаџин Хан у следећем

саставу:

1. Марија Цветковић, координатор тела
2. Александар Ранђеловић, заменик координатора тела
3. Тијана Марковић, члан
4. Милан Ђорђевић, члан
5. Јелена Цветановић Филиповић, члан

Саветодавно-стручно тело за добро управљање се образује ради обављања следећих задатака:

1. Успостављање и одржавање комуникације и партнерских односа са међународним и домаћим донаторима и представницима развојних програма чије су активности усмерене на ниво локалне самоуправе, а нарочито са онима који су усмерени на побољшање нивоа доброг управљања;
2. Пружање саветодавно-стручне подршке запосленима у општинској управи у области доброг управљања при изради приојектних предлога према домаћим и страним донаторима;
3. Пружање саветодавно-стручне подршке запосленима у општинској управи у области доброг управљања при изради пројектних предлога које финансира и реализује Општина;
4. Пружање саветодавно-стручне подршке другим запосленима у општинској управи при активностима у Општини као што су креирање локалних јавних политика и других активности као што су примена, праћење и вредновање локалних политика, а на захтев општинског већа, са циљем унапређења истих са аспекта доброг управљања;
5. Учествовање на обукама које се односе на изградњу капацитета у Општини за добро управљање;
6. Старање о и обезбеђивање хоризонталног преношења знања стеченог на обукама ка другим запосленим у општини , по потреби, односно на захтев општинског већа;
7. Континуирано усавршавање кроз похађање обука, прегледање стручне литературе и кроз друге начине, у области побољшања нивоа доброг управљања на нивоу локалне самоуправе;
8. Учествовање у свим активностима Општине који се тичу повећања нивоа појединачног или свих принципа доброг управљања, као што су одговорност, транспарентност, партиципативност, ефикасност и недискриминација;
9. Праћење, разматрање и предлагање већу Општине међуресорних мера за унапређење нивоа доброг управљања;
10. Предлагање стратегија, планова, посебних мера програма за повећање учешћа грађана и њихових удружења у јавном и политичком животу локалне заједнице, као и оспособљавање за учешће у јавном и политичком животу;
11. Предлагање и праћење резултата истраживања на локалном нивоу од значаја за успостављање и унапређење концепта доброг управљања;
12. Предлагање општинском већу плана за унапређење доброг управљања на годишњем нивоу;
13. Подноси општинском већу годишњи извештај о остварењу резултата дефинисаних планом;
14. Друге активности везане за примену принципа доброг управљања на локалном нивоу, а на захтев општинског већа.

Координатор саветодавно-стручног тела се истовремено одређује за координатора за

сарадњу са Европским прогресом у оквиру компоненте програма везано за добро управљање и инфраструктурне пројекте који се финансирају из средстава Европског прогреса.

Саветодавно-стручно тело може да тражи податке, документа и извештаје који су од значаја за делокуг рада саветодавно-стручног тела од свих органа и ораганизационих јединица општинске управе.

Стручне и администратувно-техничке послове за потребе саветодавно-стручног тела ће обављати општинска управа.

Рок за извршење побројаних задатака саветодавно-стручног тела је 24 месеци од дана доношења овог решења.

Ово решење доставити: члановима саветодавно-стручног тела, начелнику општинске управе општине Гаџин Хан, кадровској евиденцији и архиви.

**ОПШТИНСКО ВЕЋЕ ОПШТИНЕ ГАЏИН ХАН**

број:06-479/17-III

У Гаџином Хану, 03.октобар 2017. године ПРЕДСЕДНИК

Саша Ђорђевић